તાજેતરમાં જ રમાયેલા હૈદરાબાદ અને ચેન્નઈ વચ્ચેના બે મુકાબલા પર નજર કરીએ તો બંને બાજી ચેન્નઈના હાથમાં લાગી હતી. 22 એપ્રિલના રોજ હૈદરાબાદમાં રમાયેલ મેચમાં ચેન્નઈએ 4 રનથી જીત મેળવી હતી. આ મેચમાં ચેન્નઈએ પહેલા બેટિંગ કરીને 20 ઓવરમાં 3 વિકેટના નુકસાન સાથે 182 રન બનાવ્યા હતા. જેના જવાબમાં સનરાઈઝર્સ હૈદરાબાદ 20 ઓવરમાં માત્ર 178 રન જ બનાવી શકી હતી. જ્યારે બીજી મેચ 13મેના રોજ પુણેમાં યોજાઈ હતી. જેમાં ચેન્નઈને 8 વિકેટે જીત મળી હતી. મેચમાં હૈદરાબાદે પહેલાં બેટિંગ કરી 20 ઓવરમાં 4 વિકેટના નુકસાન સાથે 179 રન બનાવ્યા હતા. જેના જવાબમાં ચેન્નઈના અંબાતી રાયડૂની સદીની મદદથી 19 ઓરમાં 2 વિકેટ ગુમાવી જીત માટેનો ટાર્ગેટ મેળવી લીધો હતો.